### Resume

Vejle Kommune har på det seneste oplevet stor efterspørgsel efter mindre erhvervsgrunde i kommunens erhvervsudstykning ved [adresse] i Børkop. Der indstilles til godkendelse af en anlægsbevilling til byggemodning af grunde på et mindre kommunalt ejet areal beliggende inden for lokalplan nr. 1.28.

### Sagsfremstilling

Juridisk Kontor oplever i øjeblikket en markant øget efterspørgsel efter grunde i kommunens erhvervsudstykninger i Børkop. Områderne er på nuværende tidspunkt kendetegnet ved, at vejnettet er etableret men i øvrigt henligger som ikke-byggemodnede arealer.

Interessen angår både grunde til små og mellemstore virksomheder og grunde til butikker og andre virksomheder med større arealbehov. Kommunen ejer erhvervsjord på begge sider af Industrivej i Børkop. Arealerne er beliggende i to forskellige lokalplanområder henholdsvis lokalplan nr. 1.28 og 1.32, og der arbejdes med udvikling af begge arealer.

Det kommunalt ejede erhvervsareal på cirka 1 ha. inden for lokalplan 1.28 er beliggende syd for Industrivej på hjørnet til [adresse]. Området er udlagt til erhvervsformål inden for klasse 1-3 og må anvendes til værksted- og lagervirksomhed samt kontor og forretningsvirksomhed, der har tilknytning til de pågældende virksomheder.

Der har været vist interesse for samtlige grunde i udstykningen, jf. vedhæftede disponeringsforslag. På nuværende tidspunkt foreligger der underskrevet betinget aftale om salg af grunden på 2.499 m2, ligesom der er sendt betingede købsaftaler til underskrift hos to andre købere vedrørende parcellen på 4.988 m2 og et samlet salg af grundene på 1.346 m2 og 1.309 m2. Handlerne er betinget af, at Byrådet træffer beslutning om at bevilge og gennemføre den for salget nødvendige byggemodning, som primært består i at få fremført diverse forsyninger til grunden samt afregning af tilslutningsafgifter.

Teknik og Miljø, Anlæg & Infrastruktur oplyser, at byggemodningen vil koste 783.000 kr.

Grundene har været udbudt til salg på kommunens sædvanlige vilkår for salg af erhvervsjord til en mindstepris på 100 kr./m2 med tillæg af moms. Går ovennævnte salg igennem, overtages grundene den 1. juni 2022.

### Økonomi

![](data:image/png;base64...)

![](data:image/png;base64...)

Opsummering af bevillingsmæssige konsekvenser vedr. ANLÆG:

Sagen medfører, at der gives anlægsbevilling og afsættes rådighedsbeløb på 783.000 kr. i 2022 til byggemodning af erhvervsjord ved [adresse] i Børkop. Udgiften finansieres af pulje til nye byggemodninger i 2022.

Høring:

Økonomi & Controlling har ingen bemærkninger af bevillingsmæssig karakter.

### Historik

Kommunaldirektøren indstiller, 10. januar 2022, pkt. 16:

at Teknisk Udvalg anmodes om at gennemføre byggemodning af erhvervsudstykningen på matr.nr. 22ac [adresse], [adresse] beliggende Industrivej 104, Børkop, og

at de bevillingsmæssige konsekvenser godkendes, jf. bevillingsskema under afsnittet Økonomi.

Beslutning fra Økonomiudvalget, 10. januar 2022, pkt. 16:

Anbefales.

### Beslutning

Godkendt.

Fraværende Christian Hermansen. I stedet mødte Vagn Paulsen.

Fraværende Frank Lassen. I stedet mødte Jeppe Kristiansen.

Fraværende Naja Berg. I stedet mødte Tage Thygesen El-Ahmad.

Fraværende Osvald Clausen. I stedet mødte Silje Møller.
Fraværende Åse Jacobsen.